
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ημερομηνίας διεξαγωγής εκλογών στο Δήμο 


Ορφανού. 1 

Πολιτογράφηση ομογενούς αλλοδαπού . 2 

Πολιτογράφηση αλλογενούς αλλοδαπής. 3 


Ανάκληση της παραχώρησης τμήματος χώρου παρα¬ 
λιακής εκτάσεως μεταξύ των δύο Αλιπέδων Α' και Β' 

Βούλας . 4 

Ανάθεση έργου με μίσθωση στο Ταμείο Πρόνοιας Δικη¬ 
γόρων Αθηνών . 5 

Αναπροσαρμογή του ανωτάτου ορίου του εφάπαξ βοη¬ 
θήματος των ασφαλισμένων Εφημεριδοπωλών και 
Υπαλλήλων Πρακτορείων του Κλάδου Πρόνοιας του 
Ταμείου Συντάξεων Εφημεριδοπωλών και Υπαλλή- 


* λων Πρακτορείων . 6 

Ονομασία Κρατικών Αερολιμένων . 7 

Ψήφιση του Οργανισμού Εσωτερικής Υπηρεσίας του 
Σ.Π. 3ης Εδαφικής Περιφέρειας Ν. Ευρυτανίας .. 8 


Τροποποίηση της ΕΣ 18.155/84 ιδρυτικής απόφασης 
του Συνδέσμου Ύδρευσης Κοιν/των Αθαμανίου, 

Ανεμορράχης κ.λπ. 9 

Χορήγηση άδειας Μεταλλευτικών ερευνών στο Ν. 
θεσ/νίκης.10 

Διορθώσεις Σφαλμάτων 

Διορθώσεις σφαλμάτων στις αποφάσεις υπ' αριθ.: α) 

10060 του Υπουργού Πολιτισμού, β) 4317.47/3/96 
κοινή απόφαση των Υπουργών Εθν. Άμυνας, Οικο¬ 
νομικών και Εμπ. Ναυτιλίας και γ) 4128/6/96 του 


Υπουργού Εμπ. Ναυτιλίας.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 32691 (1) 


Παράταση ημερομηνίας διεξαγωγής εκλογών στο Δήμο 
Ορφανού. 

Ο ΥΠΟΥΡΓΟΣ ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 5 του άρθρου 42 του Δ.Κ.Κ. 
(Π.Δ. 410/95). 

2. Το Π.Δ. 138/22.5.96, ΦΕΚ 108/10.6.96 τ.Α' «Συνέ¬ 


νωση των κοινοτήτων Γαληψούς, Καριανής, Ορφανίου και 
Οφρυνίου της Επαρχίας Παγγαίου του Νομού Καβάλας σε 
δήμο Ορφανού». 

3. Την αριθ. 13/6.3.96 (ΦΕΚ Β' 137/6.3.96) κοινή από¬ 
φαση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Καθορισμός αρ¬ 
μοδιοτήτων του Υφυπουργού Εσωτερικών - Δημόσιας 
Διοίκησης και Αποκέντρωσης Γ. Μωραϊτη». 

4. Το 3/1837/8.7.1996 έγγραφο της Ν.Α. Δράμας - Κα¬ 
βάλας - Ξάνθης - Νομαρχιακού Διαμερίσματος Καβά¬ 
λας. 

5. Το γεγονός, ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Παρατείνουμε την ημερομηνία διεξαγωγής εκλογών για 
την ανάδειξη των αρχών του νέου δήμου «Ορφανού» που 
προήλθε από συνένωση κοινοτήτων για ένα ακόμη τρί¬ 
μηνο, ήτοι μέχρι 10.12.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1996 

Ο ΥΦΥΠΟΥΡΓΟΣ 

Γ. ΜΩΡΑΪΤΗΣ 

- 4 -- 

Αριθ. Φ.44767/4080 (2) 

Πολιτογράφηση ομογενούς αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Με Φ. 44767/4080/11.7.1996 απόφαση του Υφυ¬ 
πουργού Εσωτερικών Δημ. Διοικ. Αποκέντρωσης, έγινε 
δεκτή η από 19.5.1995 αίτηση πολιτογράφησης του ομο¬ 
γενούς αλλοδαπού ΓΙΑΝΝΑΚΗ - ΒΛΑΧΟΥ ΒΑΣΙΛΕΙΟΥ του 
ΕΛΕΥΘΕΡΙΟΥ και της ΦΡΕΙΔΕΡΙΚΗΣ γεν. 1976 στα Ιωάν¬ 
νινα για την απόκτηση της Ελληνικής Ιθαγένειας. 

Αθήνα, 11 Ιουλίου 1996 

Ο ΥΦΥΠΟΥΡΓΟΣ 

Γ. ΜΩΡΑΪΤΗΣ 
-+- 

Αριθ. Φ.11259/8875 (3) 

Πολιτογράφηση αλλογενούς αλλοδαπής. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Με Φ. 11259/8875/11.7.1996 απόφαση του Υφυ¬ 
πουργού Εσωτερικών Δημ. Διοικ. Αποκέντρωσης, έγινε 

δεκτή η από 25.8.1995 αίτηση πολιτογράφησης της αλλο¬ 
γενούς αλλοδαπής ΣΤΑΛΙΚΑ ΜΑΡΙΑΝΑ - ΚΡΙΣΤΙΝΑ συζ. 
ΔΗΜΟΥ το γένος ΜΑΤΕΙ ΜΙΧΑΗ γεν. στη Ρουμανία το 
έτος 1963 για την απόκτηση της Ελληνικής Ιθαγένειας. 

Αθήνα, 11 Ιουλίου 1996 

Ο ΥΦΥΠΟΥΡΓΟΣ 

Γ. ΜΟΡΑΪΤΗΣ 
-♦- 

Αριθ. 517251/73 (4) 

Ανάκληση της παραχώρησης τμήματος χώρου παραλιακής 
εκτάσεως μεταξύ των δύο Αλιπέδων Α' και Β' Βούλας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ & ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 όπως με το Ν. 
1624/51 και τροποποιήθηκε με το Ν.Δ. 4109/60 και 201/ 
74. 

2. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α/19.7.93). 

3. Το Π.Δ. 884/76 «Περί κανονισμού διαρθρώσεως των 
υπηρεσιών και καταστάσεως του προσωπικού του ΕΟΤ». 

4. Τον κανονισμό μισθώσεων, εμισθώσεων κ.λπ., ακινή¬ 
των του ΕΟΤ. 

5. Το άρθρο 260 του Π.Δ. 410/95 «Δημοτικός και Κοι¬ 
νοτικός Κώδικας» (Α’ 231). 

6. Την 1026431/268/0006α/2.3.94 (ΦΕΚ 154/Β7 
7.3.94) Κοινή απόφαση του Πρωθυπουργού και Υπουργού 
Οικονομικών «περί αναθέσεως αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

7. Την υπ’ αριθμ. 411/24.1.96 (ΦΕΚ 58/Β729.1.96) 
απόφαση περί αναθέσεως αρμοδιοτήτων στον Υφυ¬ 
πουργό Οικονομικών Γεώργιο Δρύ για θέματα δημοσίων 
κτημάτων. 

8. Το Π.Δ. 26/1996 (ΦΕΚ 18/Α /22.1.96) περί διορι¬ 
σμού νέων μελών της Κυβέρνησης. 

9. Το Π.Δ. 27/1996 (ΦΕΚ 19/Α/1.2.96) περί συγχώνευ¬ 
σης των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης. 

10. Το Π.Δ. 29/1996 (ΦΕΚ 20/Α/1.2.96) περί διορι¬ 
σμού Υπουργού και Υφυπουργών Υπουργείου Ανάπτυ¬ 
ξης. 

11. Την 12/96 (ΦΕΚ Β 137) απόφαση του Πρωθυπουρ¬ 
γού περί καθορισμού αρμοδιοτήτων του Υφυπουργού 
Εσωτερικών Δημόσιας Διοίκησης και Αποκέντρωσης Λά¬ 
μπρου Παπαδήμα. 

12. Την από 19/8/93 Σύμβαση παραχώρησης. 

13. Το υπ’ αριθμ. 617/6.10.95 Υπηρεσιακό σημείωμα 
Δ/νσης ΙΔ' Εκματάλλευσης ΕΟΤ περί ανάκλησης της πα¬ 
ραχώρησης τμήματος χώρου από τον Δήμο Βούλας στην 
Ακτή Βούλας. 

14. Το υπ’ αριθμ. 302/10.11.95 Υπηρεσιακό σημείωμα 
Δ/νσης Γ' Τεχνικής ΕΟΤ. 

15. Το υπ’ αριθμ. 688/23.11.95 Υπηρεσιακό συμείωμα 
Δ/νσης Εκμετ/σης ΕΟΤ και το υπ’ αριθμ. πρωτ. 628/ 
25.9.95 έγγραφο της Π.Υ.Α. της ΥΑ/ΕΟΤ Ακτή Α' Βούλας 
όπου αναφέρονται εκτενώς οι λόγοι σκοπιμότητας ανά¬ 
κλησης της παραχώρησης τμήματος της παραλιακής 
έκτασης που είχε παραχωρηθεί στην Δήμο Βούλας με την 
από 19.8.93 Σύμβαση χρησιδανείου. 


16. Την εισήγηση του Γενικού Γραμματέα ΕΟΤ και τη 
συζήτηση που επηκολούθησε. 

17. Το γεγονός ότι εκ της πράξεως αυτής ουδεμία επι¬ 
πλέον δαπάνη θα βαρύνει τον προϋπολογισμό του ΕΟΤ, 
αποφασίζουμε. 

Εγκρίνουμε: 

1. Την μερική ανάκληση των υπ’ αριθμ. 577/20/18.6.87 
και 1167/27.11.87 αποφάσεων του Δ.Σ./ΕΟΤ μόνον όσον 
αφορά την παραχώρηση της χρήσης, άνευ ανταλλάγμα¬ 
τος, στον Δήμο Βούλας, παραλιακή εκτάσεως συνολικού 
εμβαδού 5.520 τ.μ. όπως αυτή σημειώνεται με τα στοιχεία 
ΑΩαβγδεζΑ στο υπ’ αριθμ. 255/157/7.11.95 Τοπογρα- 
φικό διάγραμμα ΕΟΤ. 

2. Η παραλιακή έκταση της οποίας ανακαλούμε την πα¬ 
ραχώρηση επανέρχεται στην χρήση του ΕΟΤ προς δια¬ 
σφάλιση οικονομικών και περιουσιακών συμφερόντων του 
ΕΟΤ ήτοι την εύρρυθμη λειτουργία της παρακείμενης 
Υπηρεσίας Αυτεπιστασίας Ακτής Α' Βούλας και με την 
προϋπόθεση ότι για την οποιαδήποτε πιθανή μελλοντική 
αξιοποίηση - εκμετάλλευση της έκτασης αυτής από τον 
ΕΟΤ θα τηρηθούν αυστηρά οι υπάρχουσες μελέτες του 
ΥΠΕΧΩΔΕ. 

3. Ο Δήμος Βούλας αποδεσμεύεται, λόγω της ανάκλη- 
σης της παραχώρησης, από την υποχρέωση καταβολής 
της προβλεπομένης από το σχετικό άρθρο 3 της Κ/68 Συ¬ 
ντακτικής Πράξης αποζημίωσης στο Δημόσιο (ψιλός κύ¬ 
ριος), για την ως άνω περιγραφομένη παραλιακή έκταση 
της οποίας ανακαλείται η ίιαραχώρηση και η σχετική υπο¬ 
χρέωση του Δήμου Βούλας θα ισχύει μόνον για το υπό¬ 
λοιπο της εκτάσεως που είχε παραχωρηθεί σε αυτόν με 
την από 19.8.93 Σύμβαση Χρησιδανείου (άρθρο 5). 

4. Ο Δήμος Βούλας αναλαμβάνει την υποχρέωση να πυ- 
ρασφαλίσει με έξοδά του τις εγκαταστάσεις που υφίστα- 
νται σήμερα στην παραλιακή έκταση που του είχε παρα¬ 
χωρηθεί με την από 19.8.93 Σύμβαση καθώς και όσες άλ¬ 
λες προβλέπεται να κατασκευάσει σύμφωνα με τις εγκε¬ 
κριμένες σχετικές μελέτες και τους όρους της από 
19.8.93 Σύμβασης, εκτός αυτών που αφορούν την έκταση 
της οποίας ανακαλείται η παραχώρηση. 

Η πυρασφάλιση θα γίνεται για ποσό που θα ανταποκρί- 
νεται στην πραγματική τους αξία και που θα καθορίζεται 
με έγγραφο του ΕΟΤ, σε ασφαλιστική εταιρεία που θα 
εγκρίνει ο ΕΟΤ. 

Η ασφάλιση θα γίνεται στο όνομα του ΕΟΤ και με διαδο¬ 
χικές συμβάσεις διάρκειας ενός έτους τουλάχιστον και θα 
καταχωρείται όρος στα πυρασφαλιστήρια συμβόλαια ότι ο 
Δήμος εκχωρεί και μεταβιβάζει στον ΕΟΤ κάθε τυχόν 
απαίτησή του κατά της ασφαλιστικής εταιρείας και σε πε¬ 
ρίπτωση πυρκαγιάς ή άλλου ατυχήματος που τυχόν επι- 
συμβεί στα ασφαλισμένα ακίνητα ή κινητά, η ασφαλιστική 
αποζημίωση θα διατίθεται αποκλειστικά και μόνον για την 
αντικατάσταση ή αποκατάστασή τους. 

Ο Δήμος θα παραδίδει στον ΕΟΤ τα πυρασφαλιστήρια 
συμβόλαια ανανέωσης με απόδειξη πληρωμής ασφαλί¬ 
στρων, δέκα (10) τουλάχιστον μέρες πριν από την λήξη 
κάθε προηγούμενου συμβολαίου. 

5. Κατά τα λοιπά θα ισχύουν οι όροι της από 19.8.93 
Σύμβασης Χρησιδανείου μεταξύ ΕΟΤ και Δήμου Βούλας 
και όσον αφορά την παραχωρημένη παραλιακή έκταση 
που εναπομένει μετά την παρούσα ανάκληση παραχώρη¬ 
σης τμήματος χώρου της αρχικής. 

Η παρούσα να δημοοιευθεί στην Εφημερίδα της Κυβερ¬ 
νήσεως. 

Αθήνα, 3 Ιουλίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΕΣΩΤΕΡΙΚΟΝ ΔΗΜΟΣΙΑΣ 

ΔΙΟΙΚΗΣΗΣ 4 ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ Γ. ΔΡΥΣ 

Η ΥΠΟΥΡΓΟΣ ΑΝΑΠΤΥΞΗΣ 

Β. ΠΑΠΑΝΔΡΕΟΥ 
-♦- 

Αριθ. Φ222/2716 (5) 

Ανάθεση έργου με μίσθωση στο Ταμείο Πρόνοιας Δικηγό¬ 
ρων Αθηνών. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΕΡΓΑΣΙΑΣ & ΚΟΙΝ/ΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την 169/29.5.96 Πράξη του Υπουργικού Συμβου¬ 
λίου. 

3. Την 33361/91 (ΦΕΚ 703/Β/91) απόφαση μεταβίβα¬ 
σης εξουσίας υπογραφής, αποφασίζουμε. 

Καθορίζουμε τον αριθμό των προσώπων στα οποία μπο¬ 
ρεί το Ταμείο Πρόνοιας Δικηγόρων Αθηνών να αναθέσει 
με μίσθωση το έργο της ιατρικής περίθαλψης των ασφαλι¬ 
σμένων του σε έξι (6) γιατρούς ειδικοτήτων (3 παθολό¬ 
γους, 1 ΩΡΑ, 1 ορθοπεδικό και 1 παιδίατρο), για χρονικό 
διάστημα ενός έτους. 

Οι παραπάνω γιατροί θα πρέπει να έχουν πτυχίο ιατρι¬ 
κής σχολής της ημεδαπής ή ισότιμο πτυχίο της αλλοδα¬ 
πής, άδεια άσκησης επαγγέλματος και τίτλο ειδικότητας 
κατά περίπτωση. 

Η συνολική αμοιβή των αναδόχων γιατρών θα ανέλθει 
στο ποσό των 14.400.000 δρχ. και για τη δαπάνη αυτή έχει 
περιληφθεί σχετική πίστωση στον προϋπολογισμό του Τα¬ 
μείου έτους 1996 με στοιχεία Κ.Α. 413. 

Το έργο των γιατρών αυτών που θα παρέχεται στο Πολυ- 
ϊατρείο του Ταμείου, δεν ανάγεται στον κύκλο των καθη¬ 
κόντων των υπαλλήλων του και δεν θα συνδέεται με το 
ωράριο λειτουργίας της υπηρεσίας. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1996 

Με εντολή Υπουργών 
Οι Γενικοί Γραμματείς των Υπουργείων 
Εσωτερικών, Δημόσιας Εργασίας και Κοινωνικών 

Διοίκησης και Αποκέντρωσης Ασφαλίσεων 

ΒΑΣ. ΤΣΙΛΙΚΑΣ ΝΙΚ. ΣΑΛΑΓΙΑΝΝΗΣ 

-♦- 

Αριθ. Φ55/997 (6) 

Αναπροσαρμογή του ανωτάτου ορίου του εφάπαξ βοηθή¬ 
ματος των ασφαλισμένων Εφημεριδοπωλών και Υπαλ¬ 
λήλων Πρακτορείων του Κλάδου Πρόνοιας του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ/ΚΩΝ ΑΣΦ/ΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1601/1950 «περί 


συστάσεως ειδικού λογαριασμού πρόνοιας παρά τω Τα- 
μείω Συντάξεων Εφημεριδοπωλών και Υπαλλήλων Πρα¬ 
κτορείων». 

2. Τις διατάξεις του άρθρου 59 παρ. 1 του Α.Ν. της 
11.11.1935, όπως αυθεντικά αυτό ερμηνεύτηκε με το άρ¬ 
θρο 1 του Α.Ν. 694/1937, σε συνδυασμό με τις διατάξεις 
του Ν.Δ. 2520/1953. 

3. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α' 137). 

4. Τις διατάξεις του άρθρου 15 του Π.Δ/τος 213/1992 
(ΑΊ02). 

5. Τις διατάξεις του Π.Δ. 372/95 (Α' 201). 

6. Τις διατάξεις του άρθρου 29Α του Ν. 1558/1985 (Α’ 
137) όπως προσετέθη με το άρθρο 27 του Ν. 2081 /1992 
(Α' 154). 

7. Την υπ’ αριθμ. 80010/12.2.96 (Β' 91) Κοινή Από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

8. Το γεγονός ότι από την απόφαση αυτή προκαλείται 
δαπάνη ύψους 20.000.000 δρχ. η οποία βαρύνει τον 
προϋπολογισμό του Ταμείου Προνοίας Εφημεριδοπωλών 
και Υπαλλήλων Πρακτορείων και για την οποία έχει εγγρά¬ 
φει πίστωση στον Κ.Α. Ε 0631. 

9. Την 2138/31.1.96 απόφαση της Επιτροπής Τιμών 
και Εισοδημάτων. 

10. Την από 15.2.1996 Οικονομική Έκθεση της Δ/νσης 
Αναλογιστικών Μελετών της Γ.Γ.Κ.Α. 

11. Τη γνώμη του Διοικητικού Συμβουλίου του 
Τ.Σ.Ε.Υ.Π που διατυπώθηκε κατά τις συνεδριάσεις του 
αρ. 28/8.11.1995 και αρ. 11/27.3.1996. 

12. Την γνώμη του ΣΚΑ που διατυπώθηκε κατά την αρ. 
96/22.5.1996 συνεδρίασή του. 

13. Τις διατάξεις του άρθρου 7 Ν. 1275/82 (Α' 100), 
αποφασίζουμε: 

Το προβλεπόμενο από την παρ. 3 του άρθρου 8 του Κα¬ 
νονισμού Πρόνοιας του Ταμείου Συντάξεων Εφημεριδο¬ 
πωλών και Υπαλλήλων Πρακτορείων ανώτατο όριο το εφά¬ 
παξ βοηθήματος, που καταβάλλεται στους ασφαλισμέ¬ 
νους του Εφημεριδοπώλες και Υπαλλήλους Πρακτορείων, 
καθορίζεται στο ποσό των 10.315.500 δρχ. 

Η ισχύς της απόφασης αυτής αρχίζει από 1.1.1996. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1996 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
---♦- 

Αριθ. Δ3/Α/27166/3878 (7) 

Ονομασία Κρατικών Αερολιμένων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του Ν.Δ. 714/70 «περί ιδρύσεως ΔΕΜ και 
Οργανώσεως ΥΠΑ», όπως τροποποιήθηκε με τον Ν. 1340/83. 

β) Τις διατάξεις του Π.Δ. 56/1.2.89 «περί Οργανισμού 
ΥΠΑ». 

γ) Τις διατάξεις των Β.Δ. 170/69 (ΦΕΚ 50Α) και 61/72 
(ΦΕΚ 119Α). 

δ) Το γεγονός, ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ονομάζουμε τους κατωτέρω Κρατικούς Αερολιμέ¬ 
νες, ως ακολούθως: 

- Μυτιλήνης: Κρατικό Αερολιμένα Μυτιλήνης «Οδυσ- 
σέας Ελύτης». 

- Κω: Κρατικό Αερολιμένα Κω «Ιπποκράτης». 

2. Η Υπηρεσία Ελέγχου Περιοχής (Υ.Ε.Π.) να μεριμνήσει 
για σχετική δημοσίευση στις αεροναυτικές εκδόσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1996 

Ο ΥΠΟΥΡΓΟΣ 

ΧΑΡΗΣ ΚΑΣΤΑΝΙΔΗΣ 
-♦- 

Αριθ. 2511 (8) 

Ψήφιση του Οργανισμού Εσωτερικής Υπηρεσίας του Σ.Π. 

3ης Εδαφικής Περιφέρειας Ν. Ευρυτανίας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΕΥΡΥΤΑΝΙΑΣ 

Έχοντας υπόψη: 

1. Τις διατάξεις του άρθ. 48 του Ν. 2218/94 «Ίδρυση 
Νομαρχιακής Αυτ/σης τροποποίησης διατάξεων για την 
Πρωτοβάθμια αυτοδιοίκηση και την περιφέρεια κ’ άλλες 
διατάξεις». 

2. Τις διατάξεις του άρθρ. 34 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 

3. Την 31.943/16/12.7.95 εγκύκλιο Υπουργείου Εσω¬ 
τερικών - ΔΔΑ που αφορά ψήφιση Οργανισμών Εσωτερι¬ 
κής Υπηρεσίας Συμβουλίων Περιοχής. 

4. Τις διατάξεις του άρθ. 12 του Ν. 1188/81 «περί κυ- 
ρώσεως του Κώδικα περί καταστάσεως προσωπικού ορ¬ 
γανισμών Τοπικής Αυτ/σης», όπως αυτό αντικαταστόθηκε 
με τις όμοιες της παρ. 5 του άρθρ. 8 του Ν. 2307/95 «Προ¬ 
σαρμογή νομοθεσίας αρμοδιότητας Υπουργείου Εσωτερι¬ 
κών στις διατάξεις για τη Νομαρχιακή Αυτ/ση και άλλες 
διατάξεις». 

5. Την αρ. 10/1996 απόφαση του Συμβουλίου Περιοχής 
της 3ης Εδαφικής Περιφέρειας Ν. Ευρ/νίας περί καταρτί- 
σεως του Οργανισμού Εσωτερικής Υπηρεσίας αυτού. 

6. Την αρ. 7/96 σύμφωνη γνωμοδότηση του Υπηρεσια¬ 
κού Συμβουλίου Προσωπικού ΟΤΑ Ν. Ευρ/νίας, αποφασί¬ 
ζουμε: 

Εγκρίνουμε την 10/1996 απόφαση του Συμβουλίου Πε¬ 
ριοχής της 3ης Εδαφικής Περιφέρειας Ν. Ευρυτανίας, με 
την οποία καταρτίζεται ο Οργανισμός Εσωτερικής Υπηρε¬ 
σίας αυτού ως παρακάτω: 

ΚΕΦΑΛΑΙΟ Α' 

Γενικές Διατάξεις 

Αρθρο 1 

Ο Οργανισμός Εσωτερικής Λειτουργίας του Σ.Π. καθο¬ 
ρίζει τις Υπηρεσίες του Συμβουλίου την συγκρότηση και 
διάρθρωση αυτών, τις αρμοδιότητες των διαφόρων τμημά¬ 
των αυτού καθώς και τις οργανικές θέσεις αυτού και τα γε¬ 
νικά καθήκοντα των υπαλλήλων. 

’Αρθρο 2 

Σκοπός αρμοδιότητες 

Σκοπός του Σ.Π. είναι σύμφωνα με τις διατάξεις του 
άρθ. 48 του Ν. 2218/94. 

1. Ο σχεδιασμός και προγραμματισμός της ανάπτυξης 
της περιοχής. 

2. Η εκτέλεση έργων και η πραγματοποίηση προμη¬ 
θειών. 

3. Η παροχή υπηρεσιών για την κοινή εξυπηρέτηση των 


ΟΤΑ - Μελών του και των κατοίκων της περιοχής. Προς 
εκπλήρωση των ανωτέρω το Συμβούλιο είναι κατά Νόμο 
αρμόδιο για την: 

α. Κατάρτιση των μεσοχρονίων και ετήσιων αναπτυξια¬ 
κών προγραμμάτων της περιοχής σύμφωνα με τις διατά¬ 
ξεις του Ν. 1622/86. 

β. Συμμετοχή στη διαδικασία κατάρτισης των μεσοχρό- 
νιων νομαρχιακών αναπτυξιακών προγραμμάτων με σχετι¬ 
κές προτάσεις. 

γ. Διαχείριση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προ¬ 
γραμμάτων της Ευρωπαϊκής Ένωσης. 

δ. Τήρηοη των δεδομένων του κτηματολογίου της πε¬ 
ριοχής όπως αυτά προκύπτουν από το συνολικό σχεδια- 
σμό και την ολοκληρωμένη διαχείριση του Εθνικού Κτημα¬ 
τολογίου. 

ε. Παροχή οργανωτικής και διοικητικής υποστήριξης 
στους Ο.Τ.Α. μέλη. 

στ. Μέριμνα για την εκτέλεση και λειτουργία διακοινοτι- 
κών έργων τεχνικής υποδομής και κοινωνικού εξοπλι¬ 
σμού. 

ζ. Μέριμνα για την προστασία του περιβάλλοντος σε θέ¬ 
ματα διακοινοτικής σημασίας. 

η. Αξιοποίηση των πλουτοπαραγωγικών πόρων διακοι- 
νοτικής σημασίας. 

θ. Άσκηση όσων άλλων αρμοδιοτήτων ανατεθούν από 
τους ΟΤΑ μέλη ή τη Νομαρχιακή Αυτ/ση. 

Άρθρο 3 
Νομική Μορφή 

Το Συμβούλιο Περιοχής είναι Νομικό Πρόσωπο Δημο¬ 
σίου Δικαίου αφού ο σκοπός που επιδιώκει έχει δημόσιο 
χαρακτήρα και εκ του Νόμου έχουν δυνατότητα ν’ ασκή¬ 
σουν δημόσια εξουσία. 

Άρθρο 4 

Όργανα Διοίκησης 

Τα όργανα διοίκησης του Συμβουλίου Περιοχής είναι 
σύμφωνα με τις διατάξεις της παρ. 5 του άρθρου 48 του Ν. 
2218/94. 

1. Το Διοικητικό Συμβούλιο 

2. Η Εκτελεστική Επιτροπή 

3. Ο Πρόεδρος 

Οι αρμοδιότητες αυτών καθορίζονται από τις σχετικές 
διατάξεις του Ν. 2218/94 καθώς και από τις ανάλογες δια¬ 
τάξεις του Π.Δ. 323/89. 

ΥΠΗΡΕΣΙΕΣ ΣΥΜΒΟΥΛΙΟΥ ΠΕΡΙΟΧΗΣ 

Άρθρο 5 

Διεύθυνση, Τμήματα, Αρμοδιότητες 

Συνιστάται Υπηρεσία Συμβουλίου Περιοχής σε επίπεδο 
Διεύθυνσης και με χωρική αρμοδιότητα αυτή των Ο.Τ.Α. 
μελών που το αποτελούν και καθορίστηκε με το Π.Δ. 
162/95 ως 3η Εδαφική Περιφέρεια Ν. Ευρυτανίας συμπε¬ 
ριλαμβάνει δε τις Κοινότητες ΑΓΙΟΥ ΔΗΜΗΤΡΙΟΥ, ΒΙΝΙΑ- 
ΝΗΣ, ΔΑΦΝΗΣ ΚΕΡΑΣΟΧΩΡΙΟΥ, Μ ΑΥΡΟΜ ΜΑΤ ΑΣ, 
ΧΡΥΣΩΣ, ΑΝΑΤ. ΦΡΑΓΚΙΣΤΑΣ, ΔΥΤ. ΦΡΑΓΚΙΣΤΑΣ, ΕΠΙ¬ 
ΣΚΟΠΗΣ, ΜΑΡΑΘΙΑΣ, ΠΑΛΑΙΟΚΑΤΟΥΝΑΣ, ΠΑΛΑΙΟΧΩ- 
ΡΙΟΥ, ΤΡΙΠΟΤΑΜΟΥ. 

Άρθρο 6 

Τμήματα και αρμοδιότητες αυτών 

Η Διεύθυνση του Σ.Π. αποτελείται από τα εξής τέσσερα 
τμήματα. 

Τμήμα Σχεδιασμού Προγραμματισμού 
Στις αρμοδιότητες του τμήματος αυτού ανήκει η εκπό¬ 
νηση σχεδίων προγραμμάτων και έργων απαραίτητα για 
την κοινωνική και πολιτιστική ανάπτυξη της περιοχής και 
ειδικότερα: 

α. Η διατύπωση προτάσεων για την κατάρτιση των μεσο- 
χρονίων αναπτυξιακών προγραμμάτων της Νομαρχίας. 

β. Η κατάρτιση μεσοχρονίων και ετησίων τοπικών ανα¬ 
πτυξιακών προγραμμάτων του Συμβουλίου Περιοχής. 

γ. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και τους πόρους από τα 
προγράμματα της Ευρωπαϊκής Ένωσης για την περιοχή 
του Συμβουλίου. 

δ. Η αξιοποίηση των πλουτοπαραγωγικών Πόρων δια- 
κοινοτικής σημασίας. 

ε. Συγκέντρωση και επεξεργασία των στατιστικών στοι¬ 
χείων για την οικονομική πολιτιστική και κοινωνική κατά¬ 
σταση στην περιοχή. 

στ. Κάθε άλλη σχετική αρμοδιότητα που τυχόν του ανα¬ 
τεθεί από τους ΟΤΑ μέλη του. 

Τμήμα Τεχνικής Υποστήριξης 
Το τμήμα αυτό είναι αρμόδιο για την μελέτη, εκτέλεση 
και συντήρηση έργων τοπικού επιπέδου ήτοι: 

α. Μέριμνα για την εκτέλεση και λειτουργία διακοινοτι- 
κών έργων τεχνικής υποδομής και κοινωνικού εξοπλι¬ 
σμού. 

3. Μέριμνα για την προστασία του περιβάλλοντος σε θέ¬ 
ματα διακοινοτικής σημασίας. 

γ. Τήρηση των δεδομένων του κτηματολογίου της πε¬ 
ριοχής όπως αυτά προκύπτουν από το συνολικό σχεδια- 
σμό και την ολοκληρωμένη διαχείριση του Εθνικού Κτημα¬ 
τολογίου. 

δ. Κάθε άλλη αρμοδιότητα που του ανατεθεί από τους 
ΟΤΑ μέλη του. 

Τμήμα Διοικητικής Υποστήριξης του Οικονομικού 
Στην αρμοδιότητα του Τμήματος αυτού ανήκουν τα έχο- 
ντα σχέση με το προσωπικό, τη Γραμματειακή Υποστήριξη 
τα οικονομικά του Σ.Π. και ειδικότερα: 

1. Τηρεί πρωτόκολλο εισερχομένων και εξερχομένων 
τα οποία διεκπεραιώνει στις αρμόδιες υπηρεσίες. 

2. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών και των Οργάνων του 
Συμβουλίου Περιοχής. 

3. Είναι υπεύθυνο για την εφαρμογή όλων των Νόμων 
και Διαταγμάτων που αφορούν στο πόσης φύσεως προσω¬ 
πικού του Σ.Π. και ασκεί τις αρμοδιότητες που απορρέουν 
από τον Κώδικα Κατάστασης Δημοτικών και Κοινοτικών 
Υπαλλήλων (Ν. 1188/81) όπως τροποποιήθηκε με τις δια¬ 
τάξεις του άρθρου 8 του Ν. 2307/95. 

4. Συντάσσει και θεωρεί τα πόσης φύσεως μισθοδοτικά 
στοιχεία όλου του προσωπικού και τη σύνταξη μισθοδοτι- 
κών καταστάσεων. 

5. Εφαρμόζει το πειθαρχικό δίκαιο. 

6. Φροντίζει για τη δημοσίευση των διακηρύξεων και 
των ανακοινώσεων των υπηρεσιών του Σ.Π. 

7. Εκδίδει πιστοποιητικά και βεβαιώσεις αναφορικά με 
την υπηρεσιακή κατάσταση του προσωπικού και διεκπε- 
ραιώνει κάθε υπόθεση που έχει σχέση με συνταξιοδοτικά 
θέματα ή παροχών στο οικείο Ταμείο ασφάλισης ή την 
αναγνώριση και εξαγορά προϋπηρεσίας των υπαλλήλων 
όπως και κάθε υπόθεση που έχει σχέση με την συνταξιο- 
δότηση ή από το Νόμο προβλεπόμενης αποζημίωσης του 
Ι.Δ. προσωπικού. 

8. Φροντίζει για την εύρυθμη λειτουργία των Υπηρεσιών 


του Συμβουλίου, ενημερώνει τους υπαλλήλους για τυχόν 
προγράμματα επιμόρφωσης, εισηγείται στον Πρόεδρο του 
Σ.Π. για τα προσωπικά αιτήματα των υπαλλήλων που επι¬ 
βλέπει την τήρηση του ωραρίου εργασίας. 

9. Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
ή πιστοποιητικά. 

10. Τηρεί τους αναγκαίους ή και βοηθητικούς φακέλ- 
λους και βιβλία για την εύρυθμη λειτουργία του τμήματος, 
συγκεντρώνει δε και εντάσσει στο Μηχανογραφικό Σύ¬ 
στημα όλα τα στοιχεία του Προϋπολογισμού Εσόδων - 
Εξόδων τη σύνταξη του οποίου καταρτίζει σε συνεργασία 
με τις αρμόδιες υπηρεσίες του Σ.Π. και τον υποβάλλει αρ- 
μοδίως έγκαιρα. 

11. Παρακολουθεί την πορεία εκτέλεσης του Προϋπο¬ 
λογισμού Εσόδων - Εξόδων, εισηγείται την αναμόρφωση 
του την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

12. Τηρεί Αρχείο ετησίων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο, παρακολουθεί την πορεία των Εσό¬ 
δων - Εξόδων του Προϋπολογισμού και εισηγείται την σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά, συγκε¬ 
ντρώνει δε τα στατιστικά στοιχεία οικονομικής φύσεως 
που είναι χρήσιμα για τις προβλέψεις του προϋπολογι¬ 
σμού. 

13. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

14. Φροντίζει για την υπογραφή των χρηματικών ενταλ¬ 
μάτων από τον Πρόεδρο και την αρχειοθέτηση αυτών με 
τα δικαιολογητικά τους. 

15. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για την δυνατότητα έκδοσης Χ.Ε.Π. 

16. Ασχολείται με την προμήθεια πόσης φύσεως υλικού 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει την 
συμφερότερη τιμή με την παρακολούθηση των τιμών της 
αγοράς, χωρίς να παραγνωρίζει την ποιότητά του προς 
προμήθεια υλικού. 

17. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσεως υλικού των έργων και υπογραφή τους, από 
τις αντίστοιχες επιτροπές παραλαβής, τη φύλαξη του υλι¬ 
κού στην αποθήκη του Σ.Π. και την καταχώρηση του στα 
οικεία βιβλία αποθήκης. 

18. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

19. Εισηγείται την εκποίηση ή την καταστροφή του 
αχρήστου ή παλαιού υλικού και τη διαγραφή του από τα 
αντίστοιχα βιβλία. 

20. Μεριμνά για την έγκαιρη ανανέωση των υλικών που 
πρόκειται να εξαντληθούν και διαβιβάζει στο Γ ενικό Χη¬ 
μείο του Κράτους για έλεγχο και αξιολόγηση τα είδη για τα 
οποία υπάρχουν ειδικοί όροι στις σχετικές συμβάσεις. 

21. Διεξάγει δημοπρασίες ή πρόχειρους διαγωνισμούς 
μεριμνά για τη δημοσίευση στον ημερήσιο τύπο των όρων 
της διακήρυξης με καθορισμό της ημερομηνίας διεξαγω¬ 
γής της δημοπρασίας. 

22. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων της συμβάσεως για την πα- 

ράδοση των υλικών μέσα στις οριζόμενες προθεσμίες και 
την επιβολή ποινικής ρήτρας σε περίπτωση εκπροθέσμων 
παραδόσεων όπως καθορίζεται στις συμβάσεις ή τις δια¬ 
κηρύξεις. 

23. Παραλαμβόνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας, όταν η πρώτη αποβεί άκαρπος. 

24. Ελέγχει τους χρηματικούς τίτλους που διαβιβάζο¬ 
νται στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

25. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβόνει τις εισπράξεις κ.λπ. 

26. Εκδίδει τα γραμμάτια είσπραξης των διαφόρων εσό¬ 
δων. 

27. Εκκαθαρίζει τις οφειλές των δημοτών και εισηγείται 
όπου απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

28. Επιμελείται την αναγκαστική είσπραξη των οφειλών 
και τηρεί τα από το Νόμο προβλεπόμενα βιβλία καταχώρη- 
σης κατασχέσεων κ.λπ. 

29. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία καθώς και τα υπό του Νόμου προβλεπόμενα πόσης 
«ρύσεως λογιστικά βιβλία. 

30. Ενεργεί τον έλεγχο των εκδοθέντων και διαβιβα- 
σθέντων στο Ταμείο ενταλμάτων και βάσει αυτών, προέρ¬ 
χεται στην πληρωμή των δικαιούχων σύμφωνα με τις οι¬ 
κείες διατάξεις περί λογιστικού των Δήμων και Κοινοτή¬ 
των. 

31. Τηρεί τα προβλεπόμενα από το Νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρήσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

32. Επιμελείται της είσπραξης των βεβαιωμένων, με ει¬ 
δικούς χρηματικούς καταλόγους εσόδων. 

33. Επιμελείται την κοινοποίηση των ατομικών ή γενι¬ 
κών ή ειδικών προσκλήσεων προς τους οφειλέτες. 

34. Ενεργεί την πίστωση των πληρωσάντων οφειλετών 
στους οικείους καταλόγους και βεβαιώνει την ενέργεια 
αυτή στον καθένα από τα οικεία αποσπάσματα των κατα¬ 
λόγων. 

35. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκαταστάσεων υπολογιστών στις Υπηρεσίες αυ¬ 
τές. 

36. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης, με 
αποκλειστική εντολή του Προέδρου. 

37. Παρέχει πληροφορίες, πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 
και μόνο για τις δικές του ανάγκες. 

38. Παρέχει Γραμματειακή υποστήριξη στις συνεδριά¬ 
σεις του Διοικητικού Συμβουλίου και διεκπεραιώνει τις 
πρό και μετά την συνεδρίαση απαραίτησης εργασίες. 

Τμήμα Παροχής Υπηρεσιών πρός τους Πολίτες. 

Στην αρμοδιότητα του τμήματος αυτού ανήκει κάθε 
δραστηριότητα που έχει σχέση με την αναβάθμιση της 
ποιότητας της ζωής των κατοίκων της Εδαφικής Περιφέ¬ 
ρειας του Σ.Π. όπως: 


1. Η καθαριότητα 

2. Η μεταφορά μαθητών με σχολικά λεωφορεία 

3. Η χορήγηση αδειών λειτουργίας καταστημάτων 

4. Η διοργάνωση πολιτιστικών εκδηλώσεων 

5. Η ενημέρωση των πολιτών και ο εφοδιασμός τους με 
τα απαραίτητα έντυπα προκειμένου να διεκπεραιώνουν 
τις υποθέσεις τους. 

6. Δέχεται προτάσεις, υποδείξεις που συμβάλλουν στη 
βελτίωση λειτουργίας του Σ.Π. και στη γενικότερη προ¬ 
σπάθεια σχεδιασμού για την ανάπτυξη της περιοχής. 

Τις αρμοδιότητες του τμήματος αυτού ασκεί μέχρι της 
λειτουργίας του, το Τμήμα Διοικητικής Υποστήριξης και 
Οικονομικού. 

Άρθρο 7ο 

Οργανικές θέσεις προσωπικού κατά κλάδο και κατηγο¬ 
ρίας. 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
1. Τακτικό - Μόνιμο Προσωπικό 
Α' Κατηγορία ΠΕ: ΠΕΙ Διοικητικού θέσεις (2) 

Β' Κατηγορία ΤΕ: ΤΕ17 Διοικ. - Λογιστικού θέσεις (2) 
Γ' Κατηγορία ΔΕ: ΔΕΙ Διοικητικού θέσεις (2) 

ΔΕΙ 4 Ελεγκτών - Εσόδων - Εξόδων ΟΤΑ θέσεις (1) 
ΔΕΙ 5 Εισπρακτόρων θέσεις (1) 
Δ. Κατηγορία ΥΕ: ΥΕ1 Κλητήρων - Γενικών καθηκόντων 
(Καθαρίστρια) θέσεις (2) 

ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
Α Κατηγορία ΠΕ 

ΠΕ3 Αρχιτεκτόνων Μηχανικών θέσεις (1) 

ΠΕ3 Πολιτικών Μηχανικών θέσεις (1) 

ΠΕ5 Μηχανολόγων, Μηχανικών, Ηλεκτρολόγων Μηχα¬ 
νικών, Μηχανολόγων, Ηλεκτρολόγων, Μηχανικών θέσεις 
( 1 ) 

ΠΕ6 Τοπογράφων Μηχανικών θέσεις (1) 

ΠΕ11 Πληροφορικής θέσεις (1) 

Β. Κατηγορία ΤΕ 

ΤΕ Τεχνολόγων Μηχανικών θέσεις (2) 

Γ. Κατηγορία ΔΕ 

ΔΕ5 Δομικών Έργων (όλες οι ειδικότητες) θέσεις (2) 
ΔΕ6 Σχεδιαστών θέσεις (1) 

ΔΕ29 Οδηγού Αυτοκινήτου θέσεις (3) 

ΔΕ38 Προσωπικού Η/Υ θέσεις (1) 

ΔΕ Χειριστής Μηχανημάτων θέσεις (2) 

ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

Α. Κατηγορία ΠΕ 

ΠΕ9 Γεωπόνου θέσεις (1) 

ΠΕΙ 4 Δασολόγων θέσεις (1) 

Β. Κατηγορία ΤΕ 

ΤΕ13 Τεχνολογίας Γεωπονίας Δασοπονίας θέσεις (1) 

Γ. Κατηγορία ΔΕ 

ΔΕΙ 2 Δασοφυλάκων θέσεις (1) 

ΕΚΤΑΚΤΟ ΠΡΟΣΩΠΙΚΟ 
ΥΕ Χειριστή Μηχανημάτων θέσεις (3) 

Οι Προϊστάμενοι των Υπηρεσιών του Συμβουλίου Περιο¬ 
χής 3ης Εδαφικής Περιφέρειας θα τοποθετούνται σύμ¬ 
φωνα με τις ισχύουσες κάθε φορά σχετικές διατάξεις. 
Εισαγωγικός και καταληκτικός βαθμός ^ 

1. Εισαγωγικός βαθμός των υπαλλήλων του κλάδου ΤΕ 
και ΔΕ ορίζεται ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων κλάδου ΥΕ ορί¬ 
ζεται ο βαθμός Ε' και καταληκτικός ο Β’. 

Άρθρο 8 

Η πλήρωση των θέσεων γίνεται: 

1. Με πρόσληψη προσωπικού, σύμφωνα με τις διατά- 

ξεις των άρ. 14 έως 24 του Ν. 2190/94. 

2. Με μετάταξη προσωπικού, σύμφωνα με τις διατάξεις 
των άρ. 33 παρ. 1 και 3 του Ν. 2218/94 όπως η παρ. 1 
αντικαταστάθηκε με την παρ. 21 του άρθ. 13 του Ν. 2307/ 
95. 

Άρθρο 9 

Γενικά καθήκοντα υπαλλήλων 

α. Προϊστάμενος Διευθύνσεως 

Προϊστάμενος των Τμημάτων και Γ ραφείων που υπάγο¬ 
νται στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσης του, την τήρηση των Νό¬ 
μων, διαταγμάτων, αποφάσεων κ.λπ., που αφορούν στο 
Σ. Π. και τους καθοδηγεί κατά την εκτέλεση των υπηρεσια¬ 
κών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των τμημάτων και 
με την συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση χαρακτηρίζει και 
κατανέμει αυτή σύμφωνα με τις αρμοδιότητες των τμημά¬ 
των ή Γ ραφείων που υπάγονται στη Διεύθυνση και δίνει τις 
αναγκαίες οδηγίες στους Προϊσταμένους για τις ενέρ¬ 
γειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα τμήματα και Γ ραφεία της 
Διεύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέρεγειας, θεωρεί τη βεβαί¬ 
ωση της εργασίας του προσωπικού που υπηρετεί στη 
Διεύθυνση. 

Εισηγείται τα θέματα της αρμοδιότητας του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσει τις απόψεις του πάνω στα διάφορα υπηρε¬ 
σιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπόλοιπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
αποδοχής του κοινού για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

β. Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που Προϊστανται. 

Φροντίζουν για την εφαρμογή των Νόμων, Διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 


Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητας τους υποβάλλουν 
δε σ’ αυτούς υπηρεσιακές εκθέσεις και σημειώματα για 
την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ' αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του Προσωπικού που υπηρετεί 
στην Υπηρεσία τους. 

(γ) Λοιπό Προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των Προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

Αναφέρουν στον Προϊστάμενο τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 10 

Ο χρόνος έναρξης λειτουργίας των Τμημάτων και η 
πρόσληψή του προς τούτο αριθμού των υπαλλήλων θα κα¬ 
θορίζεται με απόφαση του Διοικητικού Συμβουλίου ανα- 
λόγως των Εσόδων και των Οικονομικών δυνατοτήτων του 
Συμβουλίου Περιοχής. 

Ακροτελεύτιο άρθρο 

Από τις διατάξεις αυτής προκαλείται δαπάνη σε βάρος 
του Συμβουλίου Περιοχής της 3ης Εδαφικής Περιφέρειας 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Καρπενήσι, 2 Ιουλίου 1996 

Ο Αναπλ. Περιφερειακού Διευθυντή 
ΣΠΥΡΟΣ ΚΑΡΑΓΙΑΝΝΗΣ 

-♦- 

Αριθ. 6905 < 9 ) 

Τροποποίηση της ΕΣ 18.155/84 ιδρυτικής απόφασης του 

Συνδέσμου Ύδρευσης Κοιν/των Αθαμανίου, Ανεμορ- 

ράχης κ.λπ. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΑΡΤΑΣ 

Έχοντας υπόψη: 

1. Τις διατάξεις των άρθρων 176 και 206 παρ. 5 του Π.Δ. 
410/95. 

2. Την αριθ. 16/90 απόφαση του Δ.Σ. του Συνδέσμου 
ύδρευσης κοιν/των Αθαμανίου, Ανεμορράχης κ.λπ. περί 
μείωσης της εισφοράς των κοιν/των μελών του από 3% σε 
2% 

3. Τις αριθ. 45, 24 21,82, 27, 28,36, 37,36 και 22/90 
και 41 και 20/96 αποφάσεις των κοινοτικών συμβουλίων 
Αθαμανίου, Ανεμορράχης, Αστροχωρίου, Βουργαρελίου, 
Καστανέας, Καψάλων, Κάτω Αθαμανίου, Μηλιανών, Πα- 
λαιοκατούνου, Τετρακώμου, Διστράτου και Ρετσιανών 
αντίστοιχα, οι οποίες πάρθηκαν με την τυπική διαδικασία 
που ορίζει ο Νόμος με τις οποίες αποδέχονται τη μείωση 
της εισφοράς υπέρ του ανωτέρου συνδέσμου από 3% σε 
2%, αποφασίζουμε: 

Τροποποιούμε την αριθ. ΕΣ 18155/84 ιδρυτική από¬ 
φαση του συνδέσμου ύδρευσης Κοιν/των Αθαμανίου, 
Ανεμορράχης κ.λπ. κατά το μέρος που αφορά την εισφορά 
των κοιν/των μελών του ανωτέρω αυνδέσμου από 3% σε 
2% επί της τακτικής οικ/κής ενίσχυσης του ΥΠΕΣ. 

Κατά τα λοιπά ισχύει η αριθ. 18.155/84 απόφαση Νο- 

μάρχη- , . _ 

Από τις διατάξεις αυτής της απόφασης προκαλειται δα¬ 
πάνη σε βάρος του Προϋπολογισμού των κοινοτήτων με¬ 
λών του συνδέσμου το ύψος της οποίας δεν μπορεί να 
προσδιορισθεί. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Άρτα, 9 Ιουλίου 1996 

Ο Αναπλ. Περιφερειακού Διευθυντή 
Λ. ΠΑΠΑΚΙΤΣΟΣ 


Αριθ. 15/οικ. 5155 (10) 

Χορήγηση άδειας Μεταλλευτικών ερευνών στο Ν. θεσ/ 
νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη 15/5154/28.6.96 απόφαση Νομάρχη που εκδό- 
θηκε ύστερα από αίτηση του Γεωργίου Ν. Γεωργιάδη και 
Χρίστου Κ. Παπαχαραλάμπους με ημερομηνία 6.3.92 και 
αριθμό βιβλίου Μεταλλείων ΒΜ 2076, χορηγείται στους 
ανωτέρω άδεια μεταλλευτικών ερευνών 3ετούς διάρκειας 
σε χώρο που βρίσκεται σε περιοχή της Κοινότητας Λοφί¬ 
σκου Ν. θεσ/νίκης έκτασης 8.160 στρεμμάτων με τα εξής 
όρια: 

ΤΣΙΧ=+18200 Ψ=+3500, ΤΣ2Χ=+21000 Ψ=+3500 
ΤΣ3Χ=+20700 Ψ=+7500, ΤΣ4Χ=+18800 Ψ=+6600 και 
από εκεί στο αρχικό σημείο. 

Οι αζιθουμιακές συντεταγμένες αναφέρονται στο κέ¬ 
ντρο φύλλου χάρτου ΝΙΓΡΙΤΑΣ κλίμακας : 1:100.000 
1=40°45 Μ=-0°15'. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Θεσσαλονίκη, 28 Ιουνίου 1996 
Μ εντολή Νομάρχη 
Ο Διευθυντής 
Ν. ΟΙΚΟΝΟΜΟΥ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

πυ 

Στις αποφάσεις υπ’ αριθ.: α) 10060 του Υπουργού Πολι¬ 
τισμού, β) 4317.47/3/96 κοινή απόφαση των Υπουργών 
Εθν. Άμυνας, Οικονομικών και Εμπ. Ναυτιλίας και γ) 
4128/6/96 του Υπουργού Εμπ. Ναυτιλίας που δημοσιεύ- 
θηκαν στο ΦΕΚ 377/24.5.96 τεύχος Β’ και αφορούν τη 
διόρθωση των ημερομηνιών στο τέλος των αποφάσεων 
πριν από τις υπογραφές των Υπουργών, στις σελίδες 
4088,4089 αντίστοιχα (β' στήλη), επιφέρονται οι πιο κάτω 
διορθώσεις: 

α) Από τη λανθασμένη ημερομηνία: «Αθήνα, 13 ΜαΤου 
1994». 

στη σωστή: «Αθήνα, 13 Μαίου 1996». 

β) Από τη λανθασμένη ημερομηνία: «Αθήνα, 14 Μαίου 
1994». 

στη σωστή: «Αθήνα, 14 Μαΐου 1996». 

γ) Από τη λανθασμένη ημερομηνία: «Πειραιάς, 10 Μαΐου 
1994». 

στη σωστή: «Πειραιάς, 10 Μαΐου 1996». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


